Rendszeres szociális alapú ösztöndíj és alaptámogatás kiírás

1. RENDSZERES SZOCIÁLIS ALAPÚ ÖSZTÖNDÍJ
2. **Általános rendelkezés**
	1. A rendszeres szociális ösztöndíj juttatásokra jogosult hallgatónak szociális helyzete alapján egy tanulmányi félévre biztosított, havonta folyósított juttatás.
	2. A rendszeres szociális ösztöndíj havi összegének mértéke nem lehet alacsonyabb, mint az éves hallgatói normatíva 20%-a, amennyiben a hallgató
3. fogyatékossággal élő, vagy egészségi állapota miatt rászorult, vagy
4. halmozottan hátrányos helyzetű, vagy
5. családfenntartó, vagy
6. nagycsaládos, vagy
7. árva.
	1. A rendszeres szociális ösztöndíj havi összegének mértéke nem lehet alacsonyabb, mint az éves hallgatói normatíva 10%-a, amennyiben a hallgató
8. hátrányos helyzetű, vagy
9. gyámsága nagykorúsága miatt szűnt meg, vagy
10. félárva.
	1. A rendszeres szociális ösztöndíj céljára rendelkezésre álló keret felosztásáról – pályázat alapján – a Hallgatói Önkormányzat dönt. A pályázatot a mellékletekkel együtt a szeptember 18-ig kell a Hallgatói Önkormányzat irodájában leadni.
	2. Nem kaphat rendszeres szociális ösztöndíjat az a hallgató, akinek a hallgatói jogviszonya szünetel.
	3. A hallgató szociális helyzetének megítélésekor figyelembe kell venni:
11. a társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló 1997. évi LXXX törvény (a továbbiakban: Tbj.) szerinti, a hallgató által is lakott közös háztartásban élők számát és jövedelmi helyzetét,
12. a képzési hely és a lakóhely közötti távolságot, az utazás időtartamát és költségét,
13. amennyiben a hallgató tanulmányai során nem a Tbj. szerinti közös háztartásban él, ennek költségeit,
14. a fogyatékos hallgatónak mekkora összeget kell fordítania különleges eszközök beszerzésére és fenntartására speciális utazási szükségleteire, valamint személyi segítő, illetve jelnyelvi tolmács igénybevételét,
15. a hallgató vagy a vele közös háztartásban élő közeli hozzátartozója egészségi állapota miatt rendszeresen felmerülő egészségügyi kiadásait,
16. a hallgatóval közös háztartásban élő eltartottak számára, különös tekintettel a vele együtt eltartott gyermekek számát,
17. az ápolásra szoruló hozzátartozó gondozásával járó költségeket.
18. **Rendszeres szociális támogatások**

**2.1. Pályázók köre**

2.1.1. A rendszeres szociális ösztöndíjra az a hallgató pályázhat, aki:

1. minden államilag támogatott, állami ösztöndíjjal támogatott, állami részösztöndíjjal támogatott képzésben résztvevő, nappali tagozatos, aktív hallgató, ha a pályázat benyújtási határidejéig a szakra a képzési követelményekben előírt képzési időn belül van,
2. aktuális félévben legalább 15 kreditértékben vett fel tantárgyat,
3. előző lezárt aktív szemeszterében legalább 15 kreditértékben teljesített tantárgyat (az első évfolyam első félévére felvettekre nézve ez a feltétel nem teljesítendő), (akkreditált/elismert tantárgyak kreditértékei egyik esetben sem vehetők figyelembe!)
4. minden olyan hallgató, aki megfelel a vonatkozó hatályos 51/2007.(III.26.) Korm. rendeletben foglaltaknak.
5. Abban az esetben, ha háztartásukban az egy főre jutó jövedelem összege meghaladja a 90.000 ft-ot, csak különleges indoklással lehet pályázni.

2.1.2. Rendkívüli szociális pályázatra az a hallgató pályázhat, aki:

1. szociális helyzetében váratlan romlás következik be. A kiegyenlítésére folyósított egyszeri juttatás, maximális összege adott félévben megegyezik a mindenkori legkisebb kötelező munkabér (minimálbér) összegével,
2. rendkívüli szociális ösztöndíjban a hallgató kérelme alapján részesülhet. A kérelmet Hallgatói Önkormányzathoz kell eljuttatni,
3. a rendkívüli szociális pályázat a helyzetre való tekintettel, egyedi elvek alapján kerül elbírálásra.

2.1.3. Szociális alapon adható alaptámogatásra az pályázhat, aki:

1. Az első alkalommal államilag támogatott teljes idejű alapképzésben, osztatlan képzésben hallgatói jogviszonyt létesítő személy az első bejelentkezése alkalmával – kérelemre – a hallgatói normatíva 50%-ának megfelelő összegű alaptámogatásra jogosult, amennyiben a hallgató a jogszabályban meghatározott sajátos élethelyzetben van.
2. Az első alkalommal államilag támogatott teljes idejű mesterképzésben hallgatói jogviszonyt létesítő személy az első bejelentkezése alkalmával – kérelemre – a hallgatói normatíva 75%-ának megfelelő összegű alaptámogatásra jogosult, amennyiben a hallgató a jogszabályban meghatározott sajátos élethelyzetben van.
	1. **A pályázat benyújtásával kapcsolatos tudnivalók**
		1. Minden pályázó kizárólag a saját adatait tartalmazó, aláírásával ellátott, papíralapú, határidőre összeállított pályázatot adhat le.
		2. Kizárólag a benyújtási határidőig beérkezett pályázatok érvényesek. A beérkezett hiányos pályázatokat hiánypótlásra szólíthatja fel a Hallgatói Önkormányzat.
		3. Az igazolások kizárólag hitelesített dokumentumok és adott esetben szükségessé váló, büntetőjogi felelősség teljes tudatában készített nyilatkozat(ok) eredeti példányai, vagy azok hiteles másolatai lehetnek.
		4. A pályázati dokumentumok teljes körű ellenőrzése csak a pályázat egyedi elbírálásakor történik a Hallgatói Önkormányzat képviselője részéről.
		5. A leadott dokumentumok szükséges és elégséges számáért, azok tartalmáért és hitelességéért a pályázó felel.
		6. Ha a megadott határidőig nem történik meg a hiánypótlás, hiányos pályázatok elutasításra kerülnek.
		7. A pályázatban közölt hamis, valótlan adat a pályázatból való kizárást vonja maga után és a hallgató ellen fegyelmi eljárás indul.
	2. **Pályázat elfogadásának feltételei**
		1. A Hallgatói Önkormányzat által elfogadott és közzétett jelentkezési lap segítségével készített dokumentum benyújtása a 2.3-ban szabályozott módon.
		2. A pályázati leírásban szereplő adatok igazolása a megfelelő és hiteles dokumentumokkal.
	3. **A pályázat elbírálói**
		1. A benyújtottpályázatokat a Hallgatói Önkormányzat a mindenkori szociális támogatásokért felelős testülete bírálja el.
3. **A RENDSZERES SZOCIÁLIS ÖSZTÖNDÍJKÉRELMEK RÉSZLETES ELEMZÉSI RENDSZERE**
4. **Általános tudnivalók**
	1. A Hallgatói Önkormányzat a hallgatók szociális helyzetének részletes megítélésére az alábbi pontrendszer szerint ítéli meg a szociális juttatást.
	2. A pontszámítás módja: az alábbi szempontrendszer alapján kapott pontok kerülnek összeadásra. ÖSSZESEN 100 PONT adható.
	3. A hallgató szociális helyzetének vizsgálatára az I-III. pontok alapján, a dokumentumjegyzékben szereplő igazolások alapján kerül sor.
5. **Szociális alapú pályázatok pontozási kategóriái**
	1. **Egy főre jutó havi nettó jövedelem**
		1. Rendszeres szociális ösztöndíjra a nappali tagozatos hallgató jogosult.
		2. A jövedelem számításakor a havonta rendszeresen mérhető jövedelmeknél az utolsó három hónap átlagát, egyéb jövedelmeknél pedig az utolsó egy év tizenkettedét kell figyelembe venni. A hallgató kérésére a bizonyított jövőbeni jövedelemváltozást is.
		3. Az egy főre eső havi nettó jövedelemre az kap pontot, akinek a családjában az egy főre eső havi nettó jövedelem nem haladja meg a pályázat beadásának időpontjában érvényes mindenkori legkisebb öregségi nyugdíj 260 százalékát. Amennyiben meghaladja 0 pont jár erre a részre.
		4. Akinek az egy főre eső jövedelme nem éri el az öregségi nyugdíjminimum összegét, annak automatikusan a 28.500 Ft-hoz rendelt pontszám kerül figyelembe vételre.
	2. **Életvitelszerűen egy háztartásban élőkre vonatkozó szabályok**
		1. Az egy főre jutó havi nettó jövedelem számítása során a hallgató lakcíme szerinti ingatlanban életvitelszerűen együtt lakó, ott bejelentett vagy tartózkodási hellyel rendelkezők számát és jövedelmi helyzetét kell figyelembe venni.
6. A kérelmezőnek csatolnia kell a vele egy háztartásban élő [ideértve a hallgatót is(!)] személyek számáról, nevéről és születési idejéről a helyi önkormányzat vagy a (kerületi) járási hivatal által kiállított, 3 hónapnál nem régebbi, eredeti igazolást. Amennyiben nem állítanak ki ilyen igazolást, vagy az igazolás nem tartalmazza az egy háztartásban élők kért adatait, csatolni kell minden személy lakcímkártyájának mindkét oldala másolatát.
7. Az egy háztartásban élők minden jövedelméről hivatalos és eredeti igazolást kell csatolni a dokumentumjegyzék szerint, kivéve ahol külön jelölésre kerül, hogy a kérelmező aláírásával hitelesített és dátummal ellátott fénymásolat is elfogadható.
8. Az egy háztartásban élők jövedelmének igazolásai alapján egyértelműen megállapíthatónak kell lenni, hogy ki szerezte a jövedelmet és milyen időszakban
	* 1. A jövedelemszámításkor a havonta rendszeresen mérhető jövedelmeknél az utolsó három hónap átlagát, egyéb jövedelmeknél pedig az utolsó egy év tizenkettedét kell figyelembe venni. A hallgató kérésére a bizonyított jövőbeni jövedelemváltozást is figyelembe kell venni. Az igazolás módját a dokumentumjegyzék tartalmazza!
		2. Az egy főre jutó havi nettó jövedelem megállapításakor nem kell figyelembe venni a következőket:
9. családi pótlék,
10. gyermekvédelmi támogatás,
11. Bursa Hungarica ösztöndíj,
12. oktatási intézményektől kapott ösztöndíjak.
	1. **Önfenntartó hallgatóra vonatkozó szabályok**
		1. Önfenntartó az a hallgató, aki szülőktől származó pénzbeli vagy természetbeni juttatás, támogatás nélkül, lakótárstól, élettárstól, házastárstól is függetlenül, saját önálló keresetéből és ösztöndíjából tartja fenn magát, finanszírozza kiadásait.
		2. Önfenntartó hallgató esetén a tanulmányi és a szociális ösztöndíjak összegét nem kell figyelembe venni.
		3. Hallgató az alábbi pontokat kaphatja egy főre jutó havi nettó jövedelme alapján:

|  |  |  |
| --- | --- | --- |
| Alsó határ (Ft) | Felső határ (Ft) | Pontszám |
| 0 | 28 500 | 40 |
| 28 501 | 35000 | 36 |
| 35 001 | 40 000 | 32 |
| 40 001 | 45 000 | 28 |
| 45 001 | 50 000 | 24 |
| 50 001 | 55 000 | 20 |
| 55 001 | 60 000 | 16 |
| 60 001 | 65 000 | 12 |
| 65 001 | 70 000 | 10 |
| 70 001 | 75 000 | 8 |
| 75 001 | 80 000 | 6 |
| 80 001 | 85 000 | 3 |
| 85 001 | 90 000 | 1 |
|  |  |

* 1. **A képzési hely és a lakóhely közötti közlekedés**
		1. A távolság igazolása: a hallgató preferenciái szerinti tömegközlekedési eszköz egy, a lakóhely és a képzés helye közötti, egy útra szóló (nem menettérti [retúr]) menetjegyének bemutatása.
		2. A hallgató állandó lakóhelye és a képzési hely közötti távolság alapján a Hallgató az alábbi pontokat kaphatja:

|  |  |
| --- | --- |
| Képzési helytől távolság közúton | Pontszám |
| 0 km | 25 km | 0 |
| 26 km | 50 km | 3 |
| 51 km | 100 km | 6 |
| 101 km | 150 km | 9 |
| 151 km | 200 km | 11 |
| 201 km | 250 km | 13 |
| 251 km és attól messzebb | 15 |

* 1. **A hallgatóra és a vele egy háztartásban élők helyzetére vonatkozó adatok**
		1. A hallgató saját helyzete alapján az alábbi pontok adhatók:

|  |  |  |
| --- | --- | --- |
| a) | árva  | 15 pont |
| b) | félárva  | 10 pont |
| c) | halmozottan hátrányos helyzetű  | 15 pont |
| d) | hátrányos helyzetű  | 10 pont |
| e) | súlyos fogyatékkal élő  | 10 pont |
| f) | tartósan beteg hallgató  | 10 pont |
| g) | saját gyermek esetén:  |  |
| ga) | egy gyermek  | 5 pont |
| gb) | kettő gyermek  | 10 pont  |
| gc) | három vagy több gyermek  | 15 pont  |
| h) | önfenntartó | 15 pont |
| i) | házas | 10 pont |
| j) | egyéb különleges helyzet | max. 10 pont |

* + 1. A hallgató a vele egy háztartásban élők helyzete alapján az alábbi pontokat kaphatja:

|  |  |  |
| --- | --- | --- |
| a) | Elvált, vagy gyermekét egyedül nevelő szülő vagy eltartó | 10 pont |
| b) | Özvegy szülő vagy eltartó | 10 pont |
| c) | Köznevelésben vagy felsőoktatásban nappali tagozaton tanuló, vagy köznevelésben még nem résztvevő testvér | 5 pont  |
|  | kettő testvér eseténhárom vagy több testvér esetén | 10 pont15 pont |
| d) | Súlyos fogyatékkal élő személy esetén, személyenként | 5 pont |
| e) | Tartós beteg családtag esetén, személyenként, igazolt kiadások alapján | 5 pont |
| f) | Rokkant személy esetén, személyenként: |  |
| fa) | B1 vagy B2 kategóriában | 5 pont |
| fb) | C1 vagy C2 kategóriában | 7 pont |
| fc) | D vagy E kategóriában | 10 pont |
| g) | Munkanélküli, támogatásban nem részesülő személy esetén,kettő vagy több személy után | 5 pont,10 pont |
| h) | Munkanélküli, támogatásban részesülő személy esetén,kettő vagy több személy esetén | 5 pont,10 pont |
| i) | Nyugdíjas szülő vagy eltartó esetén, személyenként | 5 pont |

A pályázó és a vele egy háztartásban elő személy helyzete alapján összesen **maximum 45 pont adható**.

1. **A RENDSZERES SZOCIÁLIS ÖSZTÖNDÍJ KÉRELMÉHEZ CSATOLANDÓ**

**DOKUMENTUMOK**

**Kérjük, figyelmesen olvassa el ezt a dokumentumot, mert hiányos kérelem esetén nem kaphat támogatást. Utólagos hiánypótlásra nincs lehetőség.**

**1. A kérelem elbírálásának sarkalatos pontja az egy főre jutó nettó jövedelem kiszámítása. Ennek során mindenkit figyelembe veszünk, akinek a kérelem benyújtásának időpontjában a lakóhelye *(állandó lakcíme)* vagy tartózkodási helye *(ideiglenes lakcíme)* azonos a kérelmező lakóhelyével *(továbbiakban: háztartásban élők)*.**

1. A háztartásban élők minden jövedelméről hivatalos igazolást kérünk csatolni, kivéve a (3) pontban meghatározott eseteket.
2. Az igazolás formátuma olyan legyen, amiről egyértelműen megállapítható, hogy ki szerezte a jövedelmet, milyen időszakban. (A nyugdíjszelvény önmagában ennek a kritériumnak nem felel meg, mert nincs rajta név.)
3. Eredeti igazolást kérünk. Ahol ezt külön jelöljük, a kérelmező aláírásával hitelesített és dátummal ellátott fénymásolatot is elfogadunk.
4. Amennyiben az igazolás az átutalást tartalmazó bankszámlakivonat, azon az elbíráláshoz szükségtelen tételek sötét tintával olvashatatlanná tehetőek. (Számla egyenleg, a számláról kimenő tételek, vásárlások.)
5. A kérelmezőnek csatolnia kell valamelyik személyazonosságot igazoló dokumentumának (kártyaformátumú személyazonosító igazolvány vagy vezetői engedély) teljes fénymásolatát illetve saját és a vele egy háztartásban élők lakcímigazolványának teljes fénymásolatát.

**2. A jövedelmet az alábbiak szerint számítjuk:**

1. a havi rendszerességgel járó - nem vállalkozásból, illetve őstermelői tevékenységből származó - jövedelem esetén a kérelem benyújtását megelőző három hónap átlagát,
2. a nem havi rendszerességgel szerzett - nem vállalkozásból, illetve őstermelői tevékenységből származó - jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát,
3. vállalkozásból, illetve őstermelői tevékenységből származó jövedelem esetén a kérelem benyújtásának hónapját közvetlenül megelőző tizenkét hónap alatt szerzett jövedelem egyhavi átlagát. A vállalkozásból származó jövedelemszámításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani.
4. **Nem vesszük figyelembe a havi rendszerességgel járó jövedelmet, ha az a kérelem benyújtását megelőzően megszűnt.**

**4. Nem vesszük figyelembe a vállalkozói tevékenységből származó jövedelmet, ha az egyéni vállalkozói tevékenység az egyéni vállalkozóról szóló törvényben meghatározottak szerint megszűnt, az őstermelői igazolványt visszaadták vagy visszavonták, illetőleg a társas vállalkozást vagy az egyéni céget törölték a cégjegyzékből.**

**5. A jövedelemről az alábbi igazolásokat kell benyújtani:**

**5.1. Alkalmazottak esetén**

1. 30 napnál nem régebbi, aláírt és lepecsételt munkáltatói jövedelemigazolás, mely tartalmazza a rendszeres jövedelem utolsó háromhavi átlagát, valamint a munkáltatótól az utolsó 12 hónapban kapott nem rendszeres jövedelem egy havi átlagát. Az igazolásnak tartalmaznia kell a munkaviszony kezdetének időpontját,
2. NAV igazolás az előző év jövedelméről.

**5.2. Vállalkozó esetén**

1. nyilatkozat arról, hogy a vállalkozás milyen tevékenységet végez,
2. NAV igazolás az előző év jövedelméről,
3. Nyilatkozat a tárgyévben elért havi átlagos jövedelemről.
	1. **Őstermelő esetén**
4. az őstermelői igazolvány fénymásolata az őstermelő saját kezű aláírásával hitelesítve, dátummal ellátva,
5. NAV igazolás az előző év jövedelméről,
6. nyilatkozat a tárgyévben elért havi átlagos jövedelemről.

**5.4. Nyugdíjas, rokkantnyugdíjas esetén**

1. banki átutalás esetén a bankszámlakivonat hitelesített másolata,
2. egyéb esetben a nyugdíjszelvény hitelesített másolata kiegészítve azzal a dokumentummal, amely bizonyítja, hogy a nyugdíjszelvényen szereplőazonosítók milyen természetes személyhez köthetőek.
3. rehabilitációs ellátásban részesülő esetén az ellátást folyósító szerv által kiállított igazolás.

**5.5. Özvegy esetén**

1. banki átutalás esetén a bankszámlakivonat hitelesített másolata az özvegyi nyugdíjról,
2. egyéb esetben a nyugdíjszelvény hitelesített másolata kiegészítve azzal a dokumentummal, amely bizonyítja, hogy a nyugdíjszelvényen szereplőazonosítók milyen természetes személyhez köthetőek,
3. amennyiben az eltartó részére már nem jár özvegyi nyugdíj, vagy azt a nyugdíjjal/rokkantnyugdíjjal együtt folyósítják, erről nyilatkozatot kérünk.

**5.6. Árva/félárva pályázó vagy háztartásban élő esetén**

1. az árvaságot igazoló okirat hitelesített fénymásolata,
2. az árvaellátást (a pályázóval élő testvérei után járó árvaellátást is) igazoló szelvény másolata.

**5.7. Háztartásbeli esetén**

1. nyilatkozat arról, hogy háztartásbeli, jövedelemmel nem rendelkezik.

**5.8. Munkanélküli esetén**

a) a munkanélküliség meglétéről és az álláskeresési támogatás összegéről szóló, a Munkaügyi Központ által kiadott igazolás.

**5.9. TGYÁS, GYED, GYES vagy GYET esetén**

1. megállapító határozat másolata,
2. bankszámlakivonat hitelesített fénymásolata, vagy a folyósító szerv által kiadott igazolás.

**5.10. Gyermektartás (A háztartásban élők által kapott, és az általuk fizetett tartásdíjról is kérünk igazolást. Utóbbi az egy főre jutó jövedelmet csökkenti!)**

1. a tartásdíj összegét meghatározó okirat, ennek hiányában az összegről szóló nyilatkozat,
2. bankszámlakivonat vagy átvételi elismervény másolata,
3. amennyiben a gyermektartás fizetésére kötelezett eltartó azt nem hajlandó fizetni, illetve erről nyilatkozatot tenni, akkor a gyermektartás behajtásáról szóló okirat másolata,
4. amennyiben gyermektartás már nem jár a pályázó után, és ez nem derül ki egyértelműen a benyújtott okiratokból, arról az eltartó szülőnek írásban nyilatkozatot kell tenni.

**5.11. Ápolási díjban részesülő esetén**

1. az ápolási díj összegét igazoló szelvény másolata,
2. a megállapító határozat másolata.

**5.12. Minden egyéb jövedelem esetén**

1. nyilatkozat az egyéb jövedelemről (családi pótlék, takarítás, lakás bérbeadás, stb.),
2. bankszámlakivonat, vagy más hiteles igazolás vagy nyilatkozat, melyből a jövedelem összege meghatározható.

**6. Nyilatkozatot csak teljes bizonyítóerejű magánokirat formájában fogadunk el, melyek a következők lehetnek:**

1. a nyilatkozatot tevő személy által kézzel írt, dátummal és aláírással ellátott okirat,
2. olyan okirat, melyen két tanú aláírásával igazolja, hogy a kiállító a nem általa saját kézzel írt okiratot előttük írta alá, vagy aláírását előttük sajátkezű aláírásának ismerte el. Az okiraton a tanúk lakóhelyét (címét) is fel kell tüntetni,
3. ügyvéd (jogtanácsos, közjegyző) az általa készített okirat szabályszerű ellenjegyzésével bizonyítja, hogy a kiállító a nem általa írt okiratot előtte írta alá, vagy aláírását előtte saját kezű aláírásának ismerte el, illetőleg a kiállító minősített elektronikus aláírásával aláírt elektronikus okirat tartalma az ügyvéd által készített elektronikus okiratéval megegyezik. Amennyiben szükséges, a HALLGATÓI ÖNKORMÁNYZAT kérheti a kiállító aláírásának vagy kézjegyének közjegyzői vagy bírói hitelesítését.

**7. A pályázónak környezettanulmányi igényt kell benyújtania a HALLGATÓI ÖNKORMÁNYZAT -nak, ha**

1. a kérelemben leírtak, vagy a csatolt dokumentumok valóságtartalmával kapcsolatban kétség merül fel, vagy a kérelmező életvitele azzal ellentmondásban van,
2. családban vállalkozó vagy őstermelő van és jövedelme nem éri el a minimálbér kétszeresét,
3. valamelyik háztartásban élő a saját vagy közeli hozzátartozója által tulajdonolt gazdasági társaságtól részesül jövedelemben, és az nem éri el a minimálbér kétszeresét,
4. a szülők elváltak/külön élnek, de a fizetésre kötelezett szülő nem fizet támogatást, nem érhető el, nem hajlandó nyilatkozatot tenni, és az eltartó szülő nem indított behajtási eljárást a fizetésre kötelezett szülő ellen,
5. a szülők elváltak/külön élnek, de továbbra is egy háztartásban maradtak,
6. a kérelmező nyilatkozik arról, hogy a háztartásban élők nem hajlandóak valamelyik, a HALLGATÓI ÖNKORMÁNYZAT által megkövetelt igazolást beszerezni, vagy nyilatkozatot megtenni. Ebben az esetben írja le azt is, hogy erre miért került sor.

Amennyiben a felsoroltak alapján arra számít, hogy esetében környezettanulmányt kérünk, minél hamarabb keressen meg minket e-mail üzenetben a *hok@sapientia.hu* címen, melyben feltünteti, hogy melyik pont vonatkozik rá, és leírja a körülményeket, mivel a környezettanulmány beszerzése hosszabb időt vesz igénybe. Ha a tanulmány a pályázat elbírálásáig nem készül el, a kérelmet elutasítjuk. Igényléskor kérjük feltüntetni a területileg illetékes önkormányzat elérhetőségét

**8. A háztartásban élő eltartott gyermekek esetén kérjük csatolni**

1. az érintett gyermekek iskolalátogatási igazolást/bizonyítványát,
2. ha a gyermek még nem jár iskolába, akkor a születési anyakönyvi kivonat és a lakcímigazolvány fénymásolatát.

**9. Ha a pályázót nem a vér szerinti (vagy örökbe fogadó) szülei tartják el, kérünk csatolni egy nyilatkozatot a szülőktől, amely tartalmazza, hogy nem a szülők tartják el a pályázót, ennek okát, valamint azt, hogy a szülők mivel járulnak hozzá a pályázó megélhetéséhez.**

**10. Ha a pályázó gyermeket nevel, kérjük csatolni:**

1. a gyermeke születési anyakönyvi kivonatának fénymásolatát,
2. ha TGYÁS/GYED/GYES/GYET valamelyikében részesül, akkor a (4i) pontban meghatározott igazolásokat,
3. ha a másik szülő nem él a pályázóval egy háztartásban, akkor a (4j) pontban meghatározott igazolásokat.

**11. Házas vagy élettársi kapcsolatban élő pályázó esetén**

1. a házasság igazolására a házasági anyakönyvi kivonat másolatát kérjük csatolni,
2. ha a társ lakóhelye, sem tartózkodási helye nem egyezik meg a pályázóval, akkor is kérjük a (4) pontban meghatározott igazolásokat a jövedelméről.
3. ha a pályázó nyilatkozik arról, hogy társával külön háztartásban, korábbi eltartóitól anyagilag függetlenül él, mert társa rendszeres jövedelemmel rendelkezik,
4. pontban meghatározott igazolásokat csak az új háztartásban élőktől kell beszerezni,
5. mindkét fél korábbi eltartójától nyilatkozatot kell csatolni, hogy havonta milyen összeggel támogatják (vagy nem támogatják) a családot.

**12. Önfenntartó pályázó esetén csatolni kell**

1. a szülők hitelesített nyilatkozatát arról, hogy általuk a pályázó semmilyen támogatásban nem részesül
2. a pályázó jövedelmének igazolását a (4) pontban meghatározott módon,
3. szükséges a pályázó saját jövedeleméről munkáltató(k)tól származó hivatalos jövedelemigazolás. Amennyiben a pályázó nem tud ilyet bemutatni, tehát alkalmi jövedelmekből és/vagy egyéb (rokoni) támogatásokból él, úgy be kell mutatni egy havi költségvetését, vagyis összes bevételeit és kiadásait össze kell írnia – az élelmiszereken kívül (lakhatási díj, rezsi, utazás, taneszközök stb.) A bírálóbizottság akkor tudja hitelesnek tekintetni a beszámolót, ha az összes megélhetéshez szükséges bevétel eléri a havi legalább 45.000 forintot.

**13. Kiskorú gyermek gyámsága esetén csatolni kell a lakóhely szerint illetékes gyámhivatal igazolását, valamint a gyermek születési anyakönyvi kivonatának másolatát.**

**14. Ha a pályázó fogyatékossággal élő vagy egészségi állapota miatt rászorult, akkor csatolnia kell** **a fogyatékosságáról az Országos Orvosszakértői Intézet, vagy a területileg illetékes Tanulási Képességet Vizsgáló Szakértői és Rehabilitációs Bizottság által kiállított igazolást.**

**15. Hátrányos helyzetű hallgatók esetében kérjük csatolni**

1. az igazolást arról, hogy a hallgatót középfokú tanulmányai során családi körülményei, szociális helyzete miatt a jegyző védelembe vette,
2. a lakóhely szerint illetékes települési önkormányzat jegyzője határozatának másolatát, ha a hallgató után rendszeres gyermekvédelmi támogatást folyósítottak, illetve rendszeres gyermekvédelmi kedvezményre jogosult,
3. a lakóhely szerint illetékes gyámhivatal igazolását, ha a hallgató állami gondozott volt, vagy kikerült a nevelésbe vétel alól, vagy gyámsága nagykorúsága miatt szűnt meg,
4. a pályázó tartós betegsége esetén a szakellátást nyújtó intézmény szakorvosának az ápolás időtartamát is tartalmazó igazolását.

**16. Rokkant személy esetén**

Csatolni kell a rokkantság fokáról szóló érvényes határozat másolatát, a rokkantsági nyugdíj két hónapnál nem régebbi szelvényének és a nyugdíjas igazolványnak a másolatát.

**17. Halmozottan hátrányos helyzetű hallgatók esetében kérjük csatolni**

1. a munkáltató vagy a Munkaügyi Hivatal igazolását, ha a hallgató törvényes felügyeletét ellátó szülője legfeljebb az általános iskola nyolcadik évfolyamán folytatott tanulmányait fejezte be,
2. tartós nevelésbe vételről a lakóhely szerint illetékes gyámhivatal igazolását,
3. fenti három pont közül az egyik igazolása mellett szükséges a szülők nyilatkozata, amennyiben az 51/2007. (III. 26.) Korm. rendelet 16. § (2) b) pontja) szerinti helyzet (halmozottan hátrányos helyzet) fennáll (a törvényes felügyeletét ellátó szülője legfeljebb az iskola nyolcadik évfolyamán folytatott tanulmányait fejezte be sikeresen).

**18. Ha a háztartásban fogyatékos él kérjük csatolni az Országos Orvosszakértői Intézet, vagy a területileg illetékes Tanulási Képességet Vizsgáló Szakértői és Rehabilitációs Bizottság igazolását.**

**19. Ha a háztartásban tartós beteg él, kérjük csatolni a szakellátást nyújtó intézmény szakorvosának igazolását.**

**20. Rendszeres orvosi/gyógyszeres kezelés esetén szakorvosi igazolást kérünk.**

1. **ALAPTÁMOGATÁS**

Ún. alaptámogatásra is jogosult az, aki első alkalommal létesít hallgatói jogviszonyt államilag támogatott teljes idejű alap-, osztatlan vagy mesterképzésen. Az alaptámogatást az első bejelentkezés alkalmával (1. megkezdett félévben) lehet igényelni, melyet szociális alapon osztunk ki. Az alaptámogatást a rendszeres szociális támogatással egy űrlapon lehet igényelni, az 1-5 pontok kitöltésével. A csatolandó dokumentumok megegyeznek a rendszeres szociális támogatás csatolandó dokumentumaival.

Budapest, 2021. szeptember 10. Hallgatói Önkormányzat

 elnöke

 Kisnémet Fülöp OSB sk.